
Nr. inreg. 8870/22.06.2023
Se aprobă,
PRIMAR
Ivan Valentin-Dumitru-Ioan


RAPORT DE SPECIALITATE
privind aprobarea Regulamentului de eliberare a Acordului de funcţionare privind activitățile comerciale ce se desfășoară pe raza Comunei Sadu, Județul Sibiu

Prezentul proiect de hotarare are in vedere crearea unui cadru procedural privind eliberarea acordului de funcţionare persoanelor fizice autorizate, şi juridice, care desfăşoară activităţi de comercializare pe raza administrativ - teritorială a Primariei Comunei Sadu, Judet Sibiu. 
Principalele obiective ale acestui proiect de hotarare au in vedere urmatoarele considerente: 
a) stimularea dezvoltării activităţii de comercializare a produselor şi serviciilor de piaţă; 
b) încurajarea liberei iniţiative, asigurarea concurenţei loiale; 
c) informarea corectă şi protejarea intereselor consumatorilor, precum şi posibilitatea asigurării produselor şi serviciilor de piaţă în zonele de vecinătate a acestora; 
d) modernizarea şi dezvoltarea formelor de distribuţie; 
e) promovarea diverselor tipuri de reţele de distribuţie şi forme de vânzare; 
f) stimularea dezvoltării intreprinderilor mici si mijlocii cu activitate de comercializare a produselor şi serviciilor de piaţă; 
g) susţinerea şi ocrotirea activităţii comerciale şi de prestări de servicii de piaţă în zonele defavorizate. 

Luand in considerare prevederile: art. 11, art. 12 din OG nr. 99/2000 privind comercializarea produselor si serviciilor de piata cu completarile si modificarile ulterioare; art. 13, art. 14 din Hotararea Guvernului nr. 333/2003 privind Normele metodologice din 20 martie 2003 de aplicare a Ordonanţei Guvernului nr. 99/2000 privind comercializarea produselor şi serviciilor de piaţă cu completarile si modificarile ulterioare; legii nr. 227/2015 privind Codul fiscal cu completarile si modificarile ulterioare; ordinului nr. 337 din 20 aprilie 2007 privind actualizarea Clasificării activităţilor din economia naţională – CAEN; hotararii nr. 843 din 14 octombrie 1999 privind încadrarea pe tipuri a unităţilor de alimentaţie publică neincluse în structurile de primire turistice; ordonantei Guvernului nr. 2/2001 privind regimul juridic al contraventiilor cu completarile si modificarile ulterioare; art. 129 alin. (2) lit. d), alin. (7), lit. s) din Ordonanţa de urgenţă nr. 57/2019 privind Codul administrativ, cu modificările și completarările ulterioare; propun initierea unui proiect de hotarare privind aprobarea regulamentului de eliberare a acordului de funcţionare privind activitățile comerciale ce se desfășoară pe raza Comunei Sadu, Județul Sibiu.

Secretar general,
Săvoiu Delia-Paraschiva

